„ Limousinok” rodeója hétvégén Gyirmóton
Hétvégén újra rodeó lesz Gyõr mellett; a versenyt a sportág európai szövetsége is felvette a versenynaptárába. A három nõi versenyzõ közül azonban augusztusra csak egy maradt...
Hét bikán bizonyíthatják rátermettségüket azok, akik szombaton és vasárnap arénába szállnak a Rodeo Roadshow utolsó, gyirmóti állomásán. A bikák közül öt a rodeóbikaként leginkább bevált „limousin” fajtából való, közülük is a Limónak keresztelt fiatal példány okozza a legnagyobb megpróbáltatást: még „csak” féltonnás, de eddig két ember volt, aki ki tudta ülni a hátán az elõírásos nyolc másodpercet...
A hétvégi rodeó különlegessége, hogy a sportág hivatalos európai szövetsége is felvette a versenynaptárába, azaz az itt szerzett pontokat a nemzetközi ranglistán is jegyzik. A bika- és vadlórodeó mellett kiegészítõ programok várják a családokat, a feleségcipelõ versenytõl a kaszkadõrbemutatóig, akit pedig a „motoros” lóerõk érdekelnek, offroad terepjáró és quad versenyszámokban – triálban, (sár)gyorsulásban – gyönyörködhet; „családbarát” belépõ fejében.
A gyõri Rodeo Ranch a szervezésen kívül azzal is büszkélkedhet, hogy az országban egyedül itt szállnak bikára lányok. A három amazonból sajnos most csak egy áll rajthoz; egyikük egy vadlórodeón úgy megsérült, hogy a kezét vasak tartják össze, egy fiatal diáklány pedig nem bírta a rodeóval járó stresszt.
– Itt nemcsak a fizikai megterheléssel, hanem a pszichikai nyomással is meg kell küzdeni. Az egészséges izgalom kell, de úgy, hogy valakinek napokig gyomorgörcse van a versenyek elõtt, nem lehet csinálni – mondta Tóth Szilárd fõszervezõ, aki még így is szoríthat három gyõri versenyzõnek. Na meg annak a fiatal gyõri szakácsnak, aki egyedüli „civilként” indul a bikarodeón, a roadshow-n ugyanis már hagyomány, hogy valaki a közönség soraiból is felülhet valamelyik vad bika hátára. Az idei szerencsés(?) hetekkel ezelõtt bejelentkezett, s talán hamarosan elmondhatja munkahelyén, egy spanyol étteremben, hogy nemcsak a csilis bab elkészítésében jeleskedik...
A kétnapos rodeó részletes programja az interneten: www.rodeoranch.hu.